Document ID: 31987R3724

KOMISSION ASETUS (ETY) N:o 3724/87,
annettu 11 päivänä joulukuuta 1987,
voin ja kerman markkinoiden interventiotoimenpiteiden soveltamista koskevista yksityiskohtaisista säännöistä annetun asetuksen (ETY) N:o 685/69 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 2998/87(), ja erityisesti sen 6 artiklan 7 kohdan,
sekä katsoo, että
komission asetuksen (ETY) N:o 685/69(), sellaisena kuin se on viimeksi muutettuna asetuksella (ETY) N:o 2687/87(), 5 artiklan 4 kohdan e alakohdassa säädetään tietyistä interventioon tarjotun voin pakkausmerkinnöistä; nämä merkinnät, jotka kuvaavat erilaisia voityyppejä, on täsmennettävä; tästä syystä mainittua säännöstä olisi muutettava,
asetuksen (ETY) N:o 685/69 III osastossa säädetään voin tai kerman yksityistä varastointia koskevan tukijärjestelmän soveltamista koskevista yksityiskohtaisista säännöistä; sen 23 artiklan 4 kohdan f alakohdassa säädetään tietyistä voipakkauksiin tehtävistä merkinnöistä; näihin merkintöihin tehtäviä viittauksia olisi mukautettava neuvoston asetukseen (ETY) N:o 985/68() asetuksella (ETY) N:o 3466/87() tehdyn muutoksen vuoksi,
yhteisön markkinoiden kehitys ja vientimahdollisuudet huomioon ottaen olisi säädettävä mahdollisuudesta lyhentää varastointiaikaa, jos varastosta poistettu voi on tarkoitettu vientiin sellaisenaan tai jalostettuna voiöljyksi; voin vienti on todistettava muun muassa maksujen osalta komission asetuksen (ETY) N:o 2730/79(), sellaisena kuin se on viimeksi muutettuna asetuksella (ETY) N:o 1180/87(), säännösten mukaisesti, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 685/69 seuraavasti:
1) Korvataan 5 artiklan 4 kohdan e alakohta seuraavasti:
"e) maininta "imelästä kermasta" silloin kun voin vesifaasin pH vastaa sitä, tai maininta "suolattu", jos kyseessä on asetuksen (ETY) N:o 1897/87 2 artiklassa tarkoitettu voi."
2) Korvataan 23 artiklan 4 kohdan f alakohta seuraavasti:
"f) maininta "imelästä kermasta valmistettu voi" silloin kun on kyse asetuksen (ETY) N:o 985/68 1 artiklan 3 kohdan a alakohdan bb alakohdassa tarkoitettu voi, tai maininta "suolattu imelästä kermasta valmistettu voi" silloin kun on kyse mainitun asetuksen 8 artiklan 4 kohdan toisessa alakohdassa tarkoitettu voi."
3) Lisätään 26 a artikla seuraavasti:
" 26 a artikla
1. Voin osalta, poiketen 24 artiklan 1 kohdan säännöksistä, varastoija voi sopimuksen alaisen varastoinnin kestettyä 90 päivää viedä varastosta sopimuksen alaiset määrät kokonaan tai osittain, mutta vähintään kuitenkin 1000 kilogrammaa tai vaihtoehtoisesti koko sopimuksen alaisuuteen jäävän määrän, jos varastosta purkamista seuraavan 60 päivän aikana voi sellaisenaan tai jalostettuna voiöljyksi:
P on lähtenyt yhteisön tullialueelta,
P on saapunut määräpaikkaansa asetuksen (ETY) N:o 2730/79 5 artiklan 1 kohdassa tarkoitetuissa tapauksissa,
P tai
P on sijoitettu asetuksen (ETY) N:o 2730/79 26 artiklan säännösten mukaiseen muonitusvarastoon.
Varastoijan on ilmoitettava tästä interventioelimelle vähintään kaksi arkipäivää ennen varaston purkamistoimien aloittamista täsmentäen vientiin tarkoitetut määrät.
2. Edellä 1 kohdassa tarkoitetussa tapauksessa:
a) vienti on todistettava muun muassa maksujen osalta asetuksen (ETY) N:o 2730/79 säännösten mukaisesti;
b) tuen määrää pienennetään suhteessa varastointiajan vähenemiseen;
c) jos 60 päivän määräaikaa ei noudateta, tuen määrää kyseiselle tuotemäärälle vähennetään 15 prosenttia ja ylimääräiset 5 prosenttia ylijäävälle osalle 60 päivän määräajan ylittävää päivää kohti;
d) poiketen 24 artiklan 5 kohdan säännöksistä, tämän artiklan 4 kohdassa tarkoitettu vakuus vapautetaan välittömästi, kun tuotteen vienti on todistettu a alakohdassa tarkoitettujen säännösten mukaisesti, sen jälkeen kun siitä on vähennetty b alakohdassa tarkoitettua tuen vähentämistä vastaava määrä."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä joulukuuta 1987.

Labels: 3
17
6